ສະຫະລັດແລະຫວຽດນາມ ເຝິກແອບທາງທະເລ ຮ່ວມກັນ
ທັງ​ສອງ​ຝ່າຍ​ໄດ້​ທໍາ​ກິດຈະ​ກໍາ​ຮ່ວມ​ກັນ​ຫລາຍ​ຢ່າງ​ ອັນ​ໂຮມ​ທັງ ການເຝິກ​ແອບທີ່​ບໍ່ພົວພັນ​ກັບ​ການ​ສູ້​ລົບ ​ເຊັ່ນການຊອກຄົ້ນ ແລະຊ່ວຍຊີວິດ.
ເຮືອພິຄາດຕິດຈະຫລວດນໍາວິຖີ USS John S McCain ຂອງສະຫະລັດ ໄດ້ເຂົ້າຈອດ ທຽບທ່າເຮືອເມືອງດານັງ ໃນພາກກາງຂອງຫວຽດນາມ ເມື່ອວັນອັງຄານທີ 10 ສິງຫາ ຜ່ານມານີ້ ໃນການຢ້ຽມຢາມທີ່ເປັນຂີດໝາຍຄົບຮອບ 15 ປີແຫ່ງການຜູກສາຍພົວພັນຂັ້ນປົກກະຕິກັນ ລະຫວ່າງສະຫະລັດແລະຫວຽດນາມ ການຢ້ຽມຢາມຂອງເຮືອລົບອະເມຣິກາຄັ້ງນີ້ ມີຂຶ້ນທ່າມກາງຄວາມເຄັ່ງຕຶງທີ່ກໍາລັງເພີ່ມທະວີຂຶ້ນ ລະຫວ່າງຫວຽດນາມກັບຈີນ ກ່ຽວກັບບັນຫາຂັດແຍ່ງກັນເລື້ອງເຂດນໍ້າແດນດິນ ໃນທະເລຈີນໃຕ້ນັ້ນ ຄະນະຜູ້ບັນຊາການ ພ້ອມດ້ວຍລູກເຮືອ 290 ຄົນຂອງ ເຮືອພິຄາດ USS John S McCain ໄດ້ຮັບການ ຕ້ອນຮັບຈາກບັນດາເຈົ້າໜ້າທີ່ລັດຖະບານທ້ອງຖິ່ນ ແລະພວກນາຍທະຫານກອງທັບເຮືອປະຈໍາເຂດ ທີ່ທ່າເຮືອເມືອງດານັງ ຜູ້ບັງຄັບການເຮືອ ຄືພັນເຮືອໂທ Jeffrey Kim ໄດ້ບັນລະຍາຍເຖິງການປ່ຽນແປງໃນສາຍພົວພັນລະຫວ່າງສອງປະເທດດັ່ງນີ້: ໃນລະຫວ່າງການຢ້ຽມຢາມຂອງເຮືອລົບລໍາດັ່ງກ່າວເປັນເວລາ 4 ມື້ນັ້ນ ທັງສອງຝ່າຍໄດ້ທໍາກິດຈະກໍາຮ່ວມກັນຫລາຍຢ່າງ ອັນມີໂຮມທັງການເຝິກແອບທີ່ບໍ່ພົວພັນກັບການສູ້ລົບ ເຊັ່ນ ການຄວບຄຸມຄວາມເສຍຫາຍ ການຊອກຄົ້ນແລະຊ່ອຍກູ້ຊີວິດໃນທະເລ ນອກເໜືອໄປ ຈາກການແລກປ່ຽນຄວາມຮູ້ຄວາມຊໍານານກັນໃນຂະແໜງການຕ່າງໆ ເຊັ່ນການຄົວກິນ ແລະການຮັກສາບົວລະບັດເຮືອ ດັ່ງນີ້ເປັນຕົ້ນ ພັນເຮືອເອກ David Lausman ຈາກກໍາ ປັ່ນບັນທຸກເຮືອບິນ USS George Washington ຂອງສະຫະລັດ ໄດ້ເວົ້າເຖິງຄວາມ ໝາຍສໍາຄັນຂອງການຢ້ຽມຢາມຄັ້ງນີ້ວ່າ: ບັນຫາຂັດແຍ່ງກັນເລື້ອງເຂດນໍ້າແດນດິນໃນທະເລຈີນໃຕ້ ຊຶ່ງເປັນຂົງເຂດສໍາຄັນໃນການ ລໍາລຽງຂົນສົ່ງສິນຄ້າທາງທະເລ ແລະມີຄວາມບົ່ມຊ້ອນໃນດ້ານຄວາມອຸດົມສົມບູນໄປດ້ວຍ ແຫລ່ງພະລັງງານນັ້ນ ໄດ້ເພີ່ມທະວີຄວາມເຄ່ງຕຶງຂຶ້ນມາເປັນເວລາຫລາຍທົດສະວັດລະຫວ່າງ ຈີນ ບຣູໄນ ມາເລເຊຍ ໄຕ້ຫວັນ ຟີລິບປິນແລະຫວຽດນາມ ແຕ່ປັກກິງກ່າວວ່າ ບັນຫານີ້ເປັນນຶ່ງໃນບັນດາຜົນປະໂຫຍດທີ່ສໍາຄັນຂອງຕົນ ແລະວ່າອະທິປະໄຕຂອງຕົນເໜືອນ່ານນໍ້າທີ່ມີໜ້າກວ້າງກວ່າ 648 ພັນໄມມົນທົນ ແລະໝູ່ເກາະດອນນ້ອຍໆ ທີ່ເປັນຫິນ ແລະໂງ່ນຫິນ ຊຶ່ງສ່ວນຫລາຍບໍ່ມີຜູ້ຄົນອາໄສຢູ່ ຈໍານວນຫລາຍກວ່າ 200 ແຫ່ງນັ້ນ ເປັນເລື້ອງທີ່ໂຕ້ແຍ່ງບໍ່ໄດ້ ພັນເຮືອເອກ Ross Myers ຜູ້ບັງຄັບການຝຸງບິນທີ 5 ປະຈໍາກໍາ ປັ່ນບັນທຸກເຮືອບິນ USS George Washington ໄດ້ສະແດງຄວາມເຫັນ ທີ່ສະທ້ອນ ເຖິງທ່າທີຂອງສະຫະລັດກ່ຽວກັບເລື້ອງນີ້ ຊຶ່ງທ່ານກ່າວວ່າ: ໃນຫວ່າງໄວໆຜ່ານມານີ້ ເນື່ອງຈາກຈີນໄດ້ເອົາບາດກ້າວແຂງຂຶ້ນກວ່າເກົ່າ ກ່ຽວກັບການອ້າງເອົາກໍາມະສິດຂອງຕົນ ໃນທະເລຈີນໃຕ້ນັ້ນ ສະຫະລັດ ຈຶ່ງໄດ້ເຂົ້າໄປພົວພັນໃນບັນຫາຂັດແຍ່ງກັນນີ້ ສົ່ງຜົນໃຫ້ຄວາມເຄັ່ງຕຶງໃນຂົງເຂດ ເພີ່ມທະວີຂຶ້ນອີກ